**Bilag 3 - Vejledning til beregning af overgangstillæg i § 3, stk. 2**

Det er mellem parterne aftalt, at en nyansat med en hidtidig samlet løn (dvs. grundløn og faste tillæg excl. arbejdstidsbestemte tillæg), der overstiger satserne i § 3, stk. 2, som minimum bevarer deres hidtidige samlede løn ved ansættelse i lægepraksis.

Differencen mellem lønningerne udbetales som et overgangstillæg. Den samlede løn kan dog ikke overstige lønnen for en medarbejder med mere end 2 års praksiserfaring, jf. § 3, stk. 3. Den løn der sammenlignes er nettolønnen. Dvs. lønnen uden nogen former for pensionsbidrag.

Overgangstillægget bortfalder, når der er opnået to års praksiserfaring, med mindre andet aftales mellem arbejdsgiver og medarbejderen.

Har medarbejderen tillæg til sin løn, skal det bemærkes at arbejdstidsbestemte tillæg, fx nattillæg, weekendtillæg m.v., ikke medregnes i hidtidig løn.

**Eksempler:**

**Pr. 1.12.2015**: En bioanalytiker/sygeplejerske kommer fra en ansættelse på et hospital i København. Medarbejderens løn excl. pensionsbidrag var 29.277,42 kr. Da nettomånedslønnen for både bioanalytikere og sygeplejersker ifølge PLA overenskomsten er højere (hhv. 29.339,80 kr. og 29.387,10 kr.), skal der *ikke* betales noget overgangstillæg.

**Pr. 1.12.2015**: En sygeplejerske er ansat i Københavns kommune og har en samlet nettoløn på kr. 32.000. Her skal betales overgangstillæg:

|  |  |  |  |  |
| --- | --- | --- | --- | --- |
|  | Nettoløn (uden pension) | Løn inklusiv egetbidrag (6 %) | Arbejdsgivers pensionsbidrag (12 %) | I alt |
| PLA trin 1 (indtil 2 års praksiserfaring) | 29.387,10  | 31.262,87 | 3.751,54 | 35.014,41 |
| Overgangstillæg32.000 kr. –29.387,10 | 2.612,90 | 100/94 af 2.612,90 = 2**.779,68** | 333,56 | 3.113,24 |
| I alt | 32.000,00 | 34.042,55 | 4.085,10 | 38.127,65 |

**Pr. 1.12.2015**: En bioanalytiker er ansat på et sygehus, hvor hendes nettoløn inkl. tillæg er på 31.000 kr. Her skal betales overgangstillæg:

|  |  |  |  |  |
| --- | --- | --- | --- | --- |
|  | Nettoløn (uden pension) | Løn inklusiv egetbidrag (5,16 %) | Arbejdsgivers pensionsbidrag (10,34%) | I alt |
| PLA trin 1 (indtil 2 års praksiserfaring) | 29.339,80 | 30.936,10 | 3.198,79 | 34.134,89 |
| Overgangstillæg31.000 kr. –29.339,80 | 1.660,20 | 100/94,84 af 1.660,20 = 1**.750,53** | 181,00 | 1.931,53 |
| I alt | 31.000 | 32.686,63 | 3.379,79 | 36.066,42 |

**Pr. 1.12.2015:** En sygeplejerske er ansat på et sygehus med en løn og et tillæg, der giver hende en samlet nettoløn på henholdsvis kr. 33.500 kr. Da denne løn er højere end PLA nettolønnen til en sygeplejerske med 2 års praksiserfaring (33.329,53 kr.), skal der *ikke* betales noget overgangstillæg. Sygeplejersken indplaceres derimod direkte på løntrin 2, svarende til en medarbejder med 2 års praksiserfaring.